**John Sebastian Strandberg** (s. 4. kesäkuuta 1992 Visingsö, Ruotsi) on ruotsalainen jääkiekkoilija. Hän on pelipaikaltaan keskushyökkääjä, mutta Strandberg osaa pelata myös laidassa. Elite Prospects -sivuston Ulf Anderssonin mukaan hän on älykäs kahden suunnan sentteri, joka luistelee hyvin.

Ura
---

### Seuraura

Strandberg on HV71:n kasvatti. Hän voitti kauden 2006–2007 päätteeksi U16 SM:n pronssia. Kaudella 2010–2011 Strandberg oli tehoilla 16+24=40 seuran J20-junioreiden toiseksi paras pistemies Pontus Netterbergin jälkeen. Hän sai samalla kaudella tilille myös kolme ensimmäistä otteluaan HV71:n Elitserien-joukkueessa, mutta Strandberg jäi niissä kuitenkin ilman peliaikaa. Hän sai tililleen ensimmäisen Elitserien-ottelunsa 1. helmikuuta 2011 Linköping HC:tä vastaan. Kaudella 2011–2012 Strandberg toimi HV71:n J20-junioreiden varakapteenina. Hän voitti kauden päätteeksi sarjan hopeaa. HV71:n Elitserien-joukkueessa Strandberg pelasi kahdeksan runkosarjaottelua tehden yhden syöttöpisteen. Hän sai ensimmäiset jääaikansa liigassa runkosarjan avauskierroksella 15. syyskuuta 2011 Djurgårdens IF:ää vastaan. Strandberg sai ottelussa peliaikaa 2.11 minuuttia. Hän pelasi kauden aikana myös kaksi European Trophyn ottelua.

Huhtikuussa 2012 Strandberg teki HV71:n kanssa vuoden mittaisen Elitserien-sopimuksen. Hänen varsinainen tulokaskautensa 2012–2013 liigassa toi 45 runkosarjaottelussa tehot 2+4=6. Strandberg pelasi myös yhden playoff-ottelun ilman tehopisteitä sekä viisi ET-ottelua tehden yhden maalin. Hänen ensimmäinen miesten pääsarjamaalinsa syntyi European Trophyssa 26. elokuuta 2012 vieraissa tšekkiläistä KLH Chomutovia vastaan. Elitserien-uransa avausmaalin Strandberg teki 30. lokakuuta 2012 vieraissa Linköping HC:tä vastaan. Hän sai ottelussa myös syöttöpisteen Tommy Kristiansenin tekemään maaliin. Huhtikuussa 2013 Strandberg teki HV71:n kanssa vuoden mittaisen jatkosopimuksen, kuten taas vuotta myöhemmin huhtikuussa 2014. Kaudella 2014–2015, lokakuussa 2014 seura lainasi hänet alustavasti marraskuun maaottelutaukoon asti ulottuvalla sopimuksella sarjatasoa alemmas HockeyAllsvenskan-joukkue Malmö Redhawksiin, jossa Strandberg pelasi lopulta noin puolet kaudestaan.

Strandberg teki elokuussa 2015 sopimuksen Allsvenskan-joukkue VIK Västerås HK:n kanssa, mutta vain runsas viikko myöhemmin hänen sopimuksensa kuitenkin purettiin. Syyskuussa Strandberg siirtyi Pohjois-Amerikkaan ECHL-joukkue Evansville IceMeniin. Kaudeksi 2016–2017 hän siirtyi Tanskan Metal Ligaenin Odense Bulldogsiin. Strandberg oli joukkueen kolmanneksi paras pistemies tehoilla 13+32=45, joilla hän jakoi koko liigan pistepörssin kahdeksannen sijan Esbjerg Energyn Ryan Martindalen ja SønderjyskE Ishockeyn Derek Damonin kanssa.

Kaudeksi 2017–2018 Strandberg palasi kotimaahansa ja siirtyi vuoden mittaisella sopimuksella Allsvenskan-joukkue IK Panterniin. Hän voitti tehoilla 14+18=32 joukkueen sisäisen pistepörssin sekä jakoi sisäisen syöttöpörssin voiton Anders Grönlundin ja Dennis Svenssonin kanssa. Strandberg voitti myös Panternin sisäisen tehotilaston lukemalla +21. Siirtorajan kynnyksellä, helmikuussa 2018, hän kuitenkin siirtyi loppukauden kattavalla sopimuksella sarjatasoa ylemmäs Djurgårdens IF:n SHL-joukkueeseen, joka tarvitsi paikkaajia loukkaantuneille. Strandberg pelasi siellä neljä runkosarja- ja playoff-ottelua ilman tehopisteitä. Maaliskuun lopulla hän teki joukkueen kanssa kaksivuotisen jatkosopimuksen.

Strandberg teki kaudella 2018–2019 läpimurtonsa SHL:ään. Hän teki 52 runkosarjaottelussa tehot 11+16=27 ja 19 playoff-ottelussa tehot 7+5=12. Strandberg jakoi koko pudotuspelien maalipörssin toisen sijan joukkuetoverinsa Axel Jonsson Fjällbyn kanssa edellään vain Frölunda HC:n Max Friberg. Hän voitti kauden päätteeksi SHL-hopeaa. Tammikuussa 2020 Strandberg teki Djurgårdenin kanssa kaksivuotisen jatkosopimuksen.

### Maajoukkueura

Strandberg on pelannut Ruotsin A-maajoukkueessa yhden ottelun tehden yhden syöttöpisteen. Hän teki A-maajoukkuedebyyttinsä Beijer Hockey Gamesin päätösottelussa 9. helmikuuta 2020 Tukholman Globenissa Suomea vastaan. Hänet merkittiin Ruotsin kolmossentteriksi laidoilleen Daniel Zaar ja Leon Bristedt. Strandberg sai ottelussa syöttöpisteen oltuaan kakkossyöttäjänä Daniel Zaarin tekemään maaliin. Hänestä tuli kaikkien aikojen ensimmäinen Visingsön saarella syntynyt Ruotsin A-maajoukkuepelaaja.

Strandberg on pelannut myös seitsemän nuorten maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2010–2011 | HV71 | Elitserien | 3 | 0 | 0 | 0 | 0 | – | – | – | – | – |
| 2011–2012 | HV71 | Elitserien | 8 | 0 | 1 | 1 | 2 | – | – | – | – | – |
| 2012–2013 | HV71 | Elitserien | 45 | 2 | 4 | 6 | 8 | 1 | 0 | 0 | 0 | 0 |
| 2013–2014 | HV71 | SHL | 32 | 3 | 0 | 3 | 2 | – | – | – | – | – |
| 2014–2015 | HV71 | SHL | 24 | 0 | 0 | 0 | 0 | – | – | – | – | – |
|  | Malmö Redhawks | Allsvenskan | 24 | 2 | 3 | 5 | 8 | – | – | – | – | – |
| 2015–2016 | Evansville IceMen | ECHL | 48 | 5 | 14 | 19 | 10 | – | – | – | – | – |
| 2016–2017 | Odense Bulldogs | Tanska | 40 | 13 | 32 | 45 | 16 | 6 | 0 | 0 | 0 | 14 |
| 2017–2018 | IK Pantern | Allsvenskan | 43 | 14 | 18 | 32 | 8 | – | – | – | – | – |
|  | Djurgårdens IF | SHL | 4 | 0 | 0 | 0 | 0 | 4 | 0 | 0 | 0 | 0 |
| 2018–2019 | Djurgårdens IF | SHL | 52 | 11 | 16 | 27 | 26 | 19 | 7 | 5 | 12 | 6 |
| 2019–2020 | Djurgårdens IF | SHL | 45 | 6 | 23 | 29 | 14 | – | – | – | – | – |
| 2020–2021 | Djurgårdens IF | SHL | 35 | 8 | 19 | 27 | 12 | 3 | 2 | 2 | 4 | 2 |
| 2021–2022 | Djurgårdens IF | SHL | 27 | 3 | 9 | 12 | 2 | – | – | – | – | – |
| 2022–2023 | Linköping HC | SHL | 52 | 5 | 17 | 22 | 18 | – | – | – | – | – |
| 2023–2024 | Linköping HC | SHL | 52 | 10 | 17 | 27 | 14 | 4 | 1 | 2 | 3 | 0 |
| 12 kautta | yhteensä | Elitserien/SHL | 379 | 48 | 106 | 154 | 98 | 31 | 10 | 9 | 19 | 8 |
| 1 kausi | yhteensä | Tanska | 40 | 13 | 32 | 45 | 16 | 6 | 0 | 0 | 0 | 14 |

Lähteet
-------

* Sebastian Strandberg The Internet Hockey Databasessa (englanniksi)
* Sebastian Strandberg Eurohockey-sivustolla (englanniksi)
* Sebastian Strandberg *Elite Prospects*. Everysport Media Group AB.  (englanniksi)

### Viitteet

1. 1 2  Sebastian Strandberg tar klivet upp *hv71.se*.  19.4.2012. HV71 Elitishockey AB. Viitattu 25.2.2020. (ruotsiksi)
2. 1 2 3 4 5 6 7  Sebastian Strandberg *Elite Prospects*. Everysport Media Group AB.  (englanniksi)
3. ↑  Elite Prospects - HV71 J20 *eliteprospects.com*. Everysport Media Group. Viitattu 25.2.2020. (englanniksi)
4. ↑  Sebastian Strandberg *SHL.se*. SHL AB. Viitattu 25.2.2020. (ruotsiksi)
5. ↑  Sebastian Strandberg *SHL.se*. SHL AB. Viitattu 25.2.2020. (ruotsiksi)
6. ↑  Game detail: 26 Aug 2012, Piráti Chomutov - HV71 Jönköping *Eurohockey.com*.  26.8.2012. European Ice Hockey Online AB & eSports.cz s.r.o. Viitattu 25.2.2020. (englanniksi)
7. ↑  Sebastian Strandberg *SHL.se*. SHL AB. Viitattu 25.2.2020. (ruotsiksi)
8. ↑  Wengel, Daniel: HV71 förlänger med Strandberg *hv71.se*.  10.4.2013. HV71 Elitishockey AB. Viitattu 25.2.2020. (ruotsiksi)
9. ↑  Freijd, Johan: HV71 förlänger med Sebastian Strandberg *hv71.se*.  9.4.2013. HV71 Elitishockey AB. Viitattu 25.2.2020. (ruotsiksi)
10. ↑  Winther, Ola: HV-forward stärker upp Malmö *Hockeysverige.se*.  18.10.2014. NewsMe. Viitattu 25.2.2020. (ruotsiksi)
11. ↑  Pettersson, Robert: Västerås värvar spelare som hade pissroll i Malmö *Hockeysverige.se*.  5.8.2015. NewsMe. Viitattu 25.2.2020. (ruotsiksi)
12. ↑  Karlsson, Måns: HV-värvningen lämnar Västerås *Hockeysverige.se*.  14.8.2015. NewsMe. Viitattu 25.2.2020. (ruotsiksi)
13. ↑  Bodin, Uffe: Ratades av Västerås – nu fortsätter karriären i USA *Hockeysverige.se*.  8.9.2015. NewsMe. Viitattu 25.2.2020. (ruotsiksi)
14. ↑  Elite Prospects - Denmark Stats 2016-2017 *eliteprospects.com*. Everysport Media Group. Viitattu 25.2.2020. (englanniksi)
15. ↑  Karlsson, Måns: Pantern presenterar ny kvartett *Hockeysverige.se*.  3.8.2017. NewsMe. Viitattu 25.2.2020. (ruotsiksi)
16. ↑  Elite Prospects - IK Pantern *eliteprospects.com*. Everysport Media Group. Viitattu 25.2.2020. (englanniksi)
17. ↑  Välkommen till Djurgården *difhockey.se*.  13.2.2018. Djurgården Hockey. Viitattu 25.2.2020. (ruotsiksi)
18. ↑  Sebastian Strandberg blir kvar i DIF *difhockey.se*.  31.3.2018. Djurgården Hockey AB. Viitattu 25.2.2020. (ruotsiksi)
19. ↑  Elite Prospects - SHL Stats 2018-2019 *eliteprospects.com*. Everysport Media Group. Viitattu 25.2.2020. (englanniksi)
20. ↑  Sebastian "Basse" Strandberg förlänger *difhockey.se*.  13.1.2020. Djurgården Hockey AB. Viitattu 25.2.2020. (ruotsiksi)
21. ↑  Tilanne 25.2.2020
22. ↑  Swe–Fin (Line Up) *stats.swehockey.se*.  9.2.2020. Svenska Ishockeyförbundet. Viitattu 25.2.2020. (englanniksi)
23. ↑  Swe–Fin (5-1) *stats.swehockey.se*.  9.2.2020. Svenska Ishockeyförbundet. Viitattu 25.2.2020. (englanniksi)